*****

ΚΑΝΟΝΙΣΜΟΣ (ΕΟΚ) αριθ. 2857/90 ΤΗΣ ΕΠΙΤΡΟΠΗΣ

της 3ης Οκτωβρίου 1990

σχετικά με την πώληση σε προκαθορισμένη κατ' αποκοπή τιμή με σκοπό τη μεταποίησή τους και την εξαγωγή, στα πλαίσια προγράμματος ενισχύσεως που οργανώνεται από ορισμένα κράτη μέλη, ορισμένων βοείων κρεάτων που προέρχονται από τα αποθέματα της παρεμβάσεως και την κατάργηση του κανονισμού (ΕΟΚ) αριθ. 731/88

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 571/89 (2), και ιδίως το άρθρο 7 παράγραφος 3,

Εκτιμώντας:

ότι ο γαλλικός οργανισμός παρεμβάσεως κατέχει ακόμη αποθέματα βοείου κρέατος με κόκαλα· ότι, λαμβάνοντας υπόψη τις υψηλές δαπάνες αποθεματοποιήσεως, θα πρέπει να αποφευχθεί παράταση της περιόδου αποθεματοποιήσεως των κρεάτων· ότι η γαλλική κυβέρνηση οργάνωσε πρόγραμμα επισιτιστικής βοήθειας που προβλέπει την εξαγωγή προϊόντων προς ορισμένες τρίτες χώρες· ότι θα πρέπει να τεθούν προς πώληση ορισμένες ποσότητες των κρεάτων παρεμβάσεως που προαναφέρθηκαν για μια τέτοια μεταποίηση·

ότι το άρθρο 2 παράγραφος 1 του κανονισμού (ΕΟΚ) αριθ. 98/69 του Συμβουλίου (3), όπως τροποποιήθηκε από τον κανονισμό (ΕΟΚ) αριθ. 429/77 (4), προβλέπει ότι οι τιμές πωλήσεως κατεψυγμένων βοείων κρεάτων που αγοράστηκαν από τους οργανισμούς παρεμβάσεως δύνανται να καθορίζονται κατ' αποκοπή εκ των προτέρων· ότι ενδείκνυται να γίνει χρήση αυτού του συστήματος πωλήσεως·

ότι θα πρέπει να προβούμε σ' αυτήν την πώληση σύμφωνα με τις διατάξεις του κανονισμού (ΕΟΚ) αριθ. 2173/79 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 1809/87 (6), και του κανονισμού (ΕΟΚ) αριθ. 2182/77 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 3988/87 (8), με την επιφύλαξη ειδικών παρεκκλιτικών διατάξεων που προβλέπονται από τον παρόντα κανονισμό·

ότι, για να εξασφαλιστεί η οικονομική διαχείριση των αποθεμάτων, θα πρέπει να προβλεφθεί ότι οι οργανισμοί παρεμβάσεως πωλούν κατά προτεραιότητα τα κρέατα των οποίων η διάρκεια αποθεματοποιήσεως είναι μεγαλύτερη·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Στα πλαίσια εθνικού προγράμματος επισιτιστικής βοήθειας, ο γαλλικός οργανισμός παρεμβάσεως εξουσιοδοτείται να πωλήσει αντιστοίχως 500 τόνους μπροστινών τετάρτων, των οποίων οι τιμές αναφέρονται στο παράρτημα, για να μεταποιηθούν.

2. Με την επιφύλαξη των διατάξεων του παρόντος κανονισμού, η πώληση γίνεται σύμφωνα με τις διατάξεις του κανονισμού (ΕΟΚ) αριθ. 2173/79 και του κανονισμού (ΕΟΚ) αριθ. 2182/87.

3. Οι οργανισμοί παρεμβάσεως πωλούν κατά προτεραιότητα τα προϊόντα με τη μεγαλύτερη διάρκεια αποθεματοποιήσεως.

Άρθρο 2

1. Η αίτηση αγοράς ισχύει μόνον εάν υποβάλλεται από τις αρμόδιες αρχές της Γαλλίας.

2. Οι αιτήσεις αγοράς δεν περιλαμβάνουν την ένδειξη της εγκαταστάσεως ή των εγκαταστάσεων στις οποίες είναι αποθηκευμένα τα ζητούμενα προϊόντα.

3. Δεν απαιτείται η σύσταση των εγγυήσεων που αναφέρονται στο άρθρο 15 παράγραφος 1 του κανονισμού (ΕΟΚ) αριθ. 2173/79 και στο άρθρο 4 παράγραφος 1 του κανονισμού (ΕΟΚ) αριθ. 2182/77.

4. Οι αρμόδιες αρχές, που αναφέρονται στην παράγραφο 1, μπορούν να ορίσουν έναν ή περισσότερους εντολοδόχους για να προβούν στη μεταποίηση του κρέατος παρεμβάσεως σε ειδικά προϊόντα και τη μεταγενέστερη εξαγωγή των προϊόντων αυτών.

5. Οι αρμόδιες αρχές, που αναφέρονται στην παράγραφο 1, λαμβάνουν τα αναγκαία μέτρα ώστε τα μεταποιημένα προϊόντα να μπορούν να εξακριβωθούν οποιαδήποτε στιγμή ως αποτελούντα τμήμα ενός προγράμματος επισιτιστικής βοήθειας.

6. Οι αρμόδιες αρχές, που αναφέρονται στην παράγραφο 1, λαμβάνουν τα αναγκαία μέτρα ώστε τα αγοραζόμενα κρέατα, σύμφωνα με το παρόν άρθρο, να μεταποιηθούν σε ειδικά προϊόντα και αυτά να εξαχθούν μεταγενέστερα ως επισιτιστική βοήθεια εντός προθεσμίας 180 ημερών από την ημερομηνία συνάψεως της συμβάσεως με τον οργανισμό παρεμβάσεως.

Επιπλέον, κατά το μέτρο του δυνατού, οι αρμόδιες αρχές που αναφέρονται στην παράγραφο 1, προσπαθούν να έχουν την εξασφάλιση ότι τα εν λόγω προϊόντα θα καταναλωθούν στη χώρα προορισμού, όπως προβλέπεται στο πρόγραμμα της επισιτιστικής βοήθειας.

Άρθρο 3

Ο κανονισμός (ΕΟΚ) αριθ. 731/88 καταργείται.

Άρθρο 4

Ο παρών κανονισμός αρχίζει να ισχύει στις 8 Οκτωβρίου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Οκτωβρίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 61 της 4. 3. 1989, σ. 43.

(3) ΕΕ αριθ. L 14 της 21. 1. 1969, σ. 2.

(4) ΕΕ αριθ. L 61 της 5. 3. 1977, σ. 18.

(5) ΕΕ αριθ. L 251 της 5. 10. 1979, σ. 12.

(6) ΕΕ αριθ. L 170 της 30. 6. 1987, σ. 23.

(7) ΕΕ αριθ. L 251 της 1. 10. 1977, σ. 60.

(8) ΕΕ αριθ. L 376 της 31. 12. 1987, σ. 31.

ANEXO I - BILAG I - ANHANG I - ΠΑΡΑΡΤΗΜΑ Ι - ANNEX I - ANNEXE I - ALLEGATO I - BIJLAGE I - ANEXO I

Precio de venta expresado en ecus por 100 kg

Salgspris i ECU/100 kg af produkterne

Verkaufspreise in ECU je 100 kg des Erzeugnisses

Τιμή πωλήσεως σε Ecu ανά 100 kg προϊόντων

Selling price in ecus per 100 kg of product

Prix de vente en ecus par 100 kilogrammes de produit

Prezzi di vendita in ecu per 100 kg di prodotti

Verkoopprijzen in ecu per 100 kg produkt

Preco de venda expresso em ecus por 100 kg

FRANCE

- Quartiers avant, provenant de:

categorie A/C, classe U, R ou O 70,0

ANEXO II - BILAG II - ANHANG II - ΠΑΡΑΡΤΗΜΑ ΙΙ - ANNEX II - ANNEXE II - ALLEGATO II - BIJLAGE II - ANEXO II

Direcciones de los organismos de intervencion - Interventionsorganernes adresser - Anschriften der Interventionsstellen - Διευθύνσεις των οργανισμών παρεμβάσεως - Addresses of the intervention agencies - Adresses des organismes d'intervention - Indirizzi degli organismi d'intervento - Adressen van de interventiebureaus - Enderecos dos organismos de intervencao

1.2 // FRANCE: // OFIVAL // // Tour Montparnasse // // 33, avenue du Maine // // F-75755 Paris Cedex 15 // // (tel.: 45 38 84 00, telex: 26 06 43)